钦定古今图书集成/方舆汇编/职方典/第1290卷 > 郴州公署考 州志
## 钦定古今图书集成/方舆汇编/职方典/第1290卷 > 郴州公署考 州志

本州

郴州治　在城中东北隅。明洪武庚戌，通判焦润始建，后坏。正统十一年，州守袁均哲再建。成化甲午灾。弘治戊申，御史张鼐谪判州事，复建，寻圮。

皇清康熙戊申，州守叶臣遇又鼎建焉，州堂居上帑。

藏库居左，仪仗架阁二库居右，两翼六房。房左为掾舍，今废。堂前为戒石亭，亭前为仪门，门右为狱，左为虚受堂。州守陈学伊建，今废。外为大门，为谯楼，岁久圮坏。康熙甲子，州守陈邦器重新之，并六房俱修焉。廨后监房十馀间，竹屋七间，小楼一，射圃一，书室一。《申明》《旌善》二亭俱在门外。今俱废。

州同廨　在堂东

州判廨　在堂左

吏目廨　在州西南，今迁同知廨前。

南司一所　，在州城南，堂二进，左右号舍。头门、二门俱全。

布政分司　久废，基存在州治西，今建儒学。按察分司　在州治东，废。

阴阳学　在西塔侧

医学　在郴县前

僧正司　在开元寺

道正司　在橘井观。以上俱废。

丰济仓　在治西，凡十二。明季废。

预备仓　四间，在四乡。久废。

皇清初，改建五间，在州判署东。康熙癸亥，州守陈邦

器，目击岁歉无备，以捐榖备赈，以利生民等事，详明。守宪自蠲银三十两，建仓三间，逐年积榖，令州判修理，士民称便，改名“常平仓” ，迁州倅署左。

“惠民药局　” 在今“四牌坊” 左。

养济院　在州西关。洪武五年，诏天下立养济院，知府王恪建，今废。

漏泽园　在义帝陵右。洪武三年，始诏行建设。永兴县治　在城东，即学旧址。正堂三间，左衙斋四间，右为库，两翼为六房，堂后为知县廨，中为仪门，门之西为狱，东为迎宾馆，又中为谯楼，为“申明” 、“旌善” 二亭。今俱废。

典史廨　在堂西

布政分司　在县西

按察分司　在县东

阴阳学　、医学　俱在县西，今俱废。

僧会司　在太平寺

道会司　在苏仙观

存留仓　、便民仓　，俱废。

养济院　“在县治后。”

漏泽园　在北门外

宜章县治　在城北。宋淳熙间，知县雷潨建，寻坏。明洪武初，知县李辅重建。中为正堂，左为库，后为知县廨，两翼为六房，前为仪门，门之东为狱，又前为大门，为谯楼。戒石亭在中，申明旌善亭在东、西。

典史衙　在堂西

布政分司　、按察分司　俱在县东。

阴阳学　、医学　俱在县前，今废。

济留仓　、预备仓　康熙间，知县陆廷瑛蠲修，四间。

养济院　在县治北

漏泽园　在县治西

兴宁县治　在城北，明洪武戊申，知县杜坚建。中为正堂，右为库，两翼为六房，堂后为“知县廨。”

东为“典史廨” ，前为仪门，门之西为狱，又前为谯楼。

典史廨　在堂东

公馆　二所一在治前，一在治东，今俱废。阴阳学　、医学　在城西，今废。

僧会司　、道会司　，今俱废。

预备仓　、济留仓　，俱废。

养济院　在县西关

漏泽园　一在演武亭后，一在路佛堂前。桂阳县治　在城西北，明洪武间知县欧阳谦建。明末毁于寇，县令借居外舍。

察院　、布政分司　、按察分司　俱在县东。阴阳学　、医学　今俱废。

僧会司　、道会司　，今俱废。

广盈仓　、预备仓　、俱废。

养济院　在县南报恩寺前。

漏泽园　在县治西

桂东县治　在城西。宋嘉定间，路帅曹彦约建，久圮。明洪武间，知县胡视远即故址再建。中为正堂，右为库，两翼为六房；堂后为知县廨，前为仪门，右为狱，又前为头门。

分司一所　在县右，今废。

阴阳学　医学　今废

僧会司　、道会司　，今俱废。

积留仓　、预备仓　康熙间，知县李世仁重修。养济院　在县治东。

漏泽园　在县治西。以上俱废。。